се съдържат разпоредби относно експортните дейности на дружествата: „[...] Активно да се завладяват нови и бързо развиващи се пазари, като Близкия изток, Русия, Африка, Европа, Югоизточна Азия, Западна Азия, Южна Америка, Централна Америка и др.“; „да се укрепва международното сътрудничество за производствен капацитет, да се подкрепят предприятията, произвеждащи маркови продукти, да „достигнат“ [чуждестранните пазари], да се създават логистични и разпространителки центрове в основните пазари за продажби [...]“ (62). Като мярка за постигане на горепосочените цели в плана се указват китайските инструменти, уреждащи навлизането на пазара — по-специално законодателството, което ограничава инвестициите в определени сектори: „Под формата на списък Държавният съвет посочва отраслите, сферите, стопанските сектори, където инвестиционните операции са забранени или ограничени.“ Освен това държавата изрежда в плана набор от мерки за подкрепа, които са достъпни за съответните подкрепяни сектори (поради това и за производството на керамични съдове и прибори за сервиране или за кухня), като например иновационни фондове, преференциално кредитиране, експортни стимули, финансови трансфери, данъчни облекчения, намаления на цената за ползване на земя или схеми за стабилизиране на заетостта, без това изреждане да е изчерпателно. Доказателствата по досието, представени от заявителя в искането и основаващи се на годишните доклади на няколко дружества за производство на керамични съдове и прибори за сервиране или за кухня, включват примери за споменатите мерки за подкрепа (63).
 (82)
 Намесата на ПК в сектора на керамичните съдове и прибори за сервиране или за кухня е видима не само поради плана на централно ниво, описан по-горе, но и поради пълен набор от документи за планиране, издадени на всички нива — от национално до общинско. Забележителен пример е провинция Guangdong, където са разположени най-висок брой оказали съдействие производители износители в настоящото разследване и се отбелязва най-голямото производство на керамични стоки в Китай (64). В тази провинция между 2016 г. и 2018 г. секторът е бил ръководен съгласно регионален план — the Guangdong ceramic industry transformation and upgrading technology route and action plan (План за трансформация на керамичната промишленост на Guangdong, за модернизация на технологиите и за действие) (наричан по-нататък „план за действие на Guangdong“) (65). В съответствие с документите за планиране на централно ниво в плана за действие на Guangdong се заявява по-специално измежду основните му цели: „непрекъснато оптимизиране на промишлените структури: [чрез] значително увеличение [на] дела на [...] продуктите с висока добавена стойност; изгражда[не на] на поне две национални демонстрационни бази за нов модел за индустриализация; укрепва[не на] поне: два промишлена клъстера за над 50 млрд. CNY, 1—2 предприятия (групи) с годишен приход от основната дейност от над 10 млрд. CNY и 40 предприятия с годишен приход от основната дейност от над 1 млрд. CNY (66)“. В същия план за действие се дават инструкции също така „да се подобри развитието на промишлеността“, наред с другото: чрез „оптимизиране на промишлените клъстери: по-нататъшно ускоряване на строителството на бази за производство на керамика, като Foshan, Chaozhou, Meizhou и Qingyuan“, чрез „разширява[не] веригата на стойността на промишлеността: активна интеграция в глобалната верига на стойността на керамичната промишленост“ [и] „активно участие в международния обмен и сътрудничество: пълно оползотворяване на двата типа